Premier League

Premier League (Premiership aastatel 1993–2007) on Inglismaa jalgpalli kõrgeim liiga. Liiga alustas tegevust 1992. aastal ning sinna kuulub 20 meeskonda. 

Premier League'i hooaeg algab augustis ja lõpeb mais, selle aja jooksul mängib iga jalgpalliklubi 38 mängu (ühe hooaja mängude arv on seega 380). Enamik mänge toimub laupäeviti ja pühapäeviti.

Premier League'is osalenud 50 meeskonnast on meistriks tulnud seitse: Manchester United (13 korda), Manchester City (6 korda) Chelsea (5), Arsenal (3) ning Blackburn Rovers, Leicester City ja Liverpool (1).

Premier League tegutseb Football League'ist eraldi.

Areng

Liiga alustas tegevust 1992. aastal. Hooaeg 2022–23 on Premier League'i 31. hooaega. Varem oli Inglismaa kõrgliigaks Football League, milles osales 22 meeskonda. Uue kõrgliiga, Premier League'i meeskondade arv langes 20-ni 1995. aastal. Hooajal 1994–95 lahkus liigast neli meeskonda ning nende asemele tuli vaid kaks.

Hooajal 2011–2012 aastal hakkas Premier League'is mängima esimene Walesi klubi Swansea City. Liiga esimene mäng väljaspool Inglismaad toimus 20. augustil 2011 klubide Swansea City ja Wigan Athletic vahel. Kohtumine peeti Swanseas kohaliku klubi koduväljakul Liberty staadionil.

Struktuur
Premier League'i juhitakse korporatsioonina, mille omanikuks on 20 osavõtvat meeskonda. Igal klubil on reeglimuudatuste ja lepingute osas hääleõigus. Klubid valivad juhatuse eesistuja, tegevdirektori ja direktorite nõukogu, kes kannavad hoolt liiga igapäevaste tegevuste eest. 

Võistluse formaat
Kõik meeskonnad mängivad omavahel kaks korda, kord kodus ja kord võõrsil. Liiga võitjaks osutub see, kellel on hooaja lõpuks enim punkte. Meeskonnad seatakse pingeritta punktide järgi. Kui punktide arv on võrdne, vaadatakse väravate vahet, siis löödud väravate arvu ja lõpuks omavahelisi kohtumisi. Kolm viimast klubi langevad aste madalamasse liigasse, Football League Championshipi.

Klubid
Alates 1992. aastast on Premier League'is mänginud 50 klubi. Läbi kõikide hooaegade on Inglismaa jalgpalli kõrgliigas püsinud kuus klubi: Arsenal, Chelsea, Everton, Liverpool, Manchester United ja Tottenham Hotspur."It's official – Tottenham have the worst defence in Premier League history" (inglise keeles) Daily Mail, 14.11.2007

+ Premier League'i meistrid Hooaeg Meister 1992–93 Manchester United 1993–94 Manchester United 1994–95 Blackburn Rovers 1995–96 Manchester United 1996–97 Manchester United 1997–98 Arsenal 1998–99 Manchester United 1999–2000 Manchester United 2000–01 Manchester United 2001–02 Arsenal 2002–03 Manchester United 2003–04 Arsenal 2004–05 Chelsea 2005–06 Chelsea 2006–07 Manchester United 2007–08 Manchester United 2008–09 Manchester United 2009–10 Chelsea 2010–11 Manchester United 2011–12 Manchester City 2012–13 Manchester United 2013–14 Manchester City 2014–15 Chelsea 2015–16 Leicester City 2016–17 Chelsea 2017–18 Manchester City 2018–19 Manchester City 2019–20 Liverpool 2020–21 Manchester City 2021–22 Manchester City 2022–23 Manchester City  2023–24 Manchester City  2024–25 Liverpool
|}

Premier League'i 2022–2023 hooajal mängisid liigas järgmised 20 klubi:

 Klubi  Linn  Väljak  Mahutavus  PeatreenerArsenalLondonEmirates Stadium60 704 Mikel ArtetaAston VillaBirminghamVilla Park42 657 Unai EmeryBournemouthBournemouthDean Court11 307 Gary O'NeilBrentfordLondonBrentford Community Stadium17 250 Thomas FrankBrighton & Hove AlbionBrightonAmex Stadium31 800 Roberto de ZerbiChelseaLondonStamford Bridge40 343 Graham PotterCrystal PalaceLondonSelhurst Park25 486 Patrick VieiraEvertonLiverpoolGoodison Park39 414 Sean DycheFulhamLondonCraven Cottage22 384 Marco SilvaLeeds UnitedLeedsElland Road37 608 Javi GraciaLeicester CityLeicesterKing Power Stadium32 262 Brendan RodgersLiverpoolLiverpoolAnfield53 394 Jürgen KloppManchester CityManchesterEtihad Stadium53 400 Pep GuardiolaManchester UnitedManchesterOld Trafford74 310 Erik ten HagNewcastle UnitedNewcastle upon TyneSt James' Park52 305 Eddie HoweNottingham ForestNottinghamCity Ground30 332 Steve CooperSouthamptonSouthamptonSt Mary's Stadium32 384 Rubén SellésTottenham Hotspur London Tottenham Hotspur Stadium62 850 Antonio ConteWest Ham UnitedLondonLondon Stadium62 5000 David MoyesWolverhampton WanderersWolverhamptonMolineux31 750 Julen Lopetegui

Rekordid

Parimad väravakütid
+Parimad Premier League'i väravakütid
(Ainult Premier League'i väravad)Pos.MängijaVäravad1. Alan Shearer2602. Wayne Rooney2083. Andrew Cole1874. Sergio Agüero1845. Harry Kane1836. Frank Lampard1777. Thierry Henry1758. Robbie Fowler1639. Jermain Defoe16210. Michael Owen150(Kaldkirjas – aktiivsed mängijad,paksus kirjas – Premier League'is aktiivsed).Seisuga 23. mai 2022
Hooaja lõpus saab parim väravakütt auhinnaks Premier League'i kuldse saapa. Lisaks saab auhinna mängija, kes jõuab hooaja jooksul esimesena oma 10., 20. ja 30. väravani (Golden Boot Landmark Award).

Premier League'i parim väravakütt (260 väravat) on klubide Blackburn Rovers ja Newcastle United endine ründaja Alan Shearer. Premier League'i hooajal 1995–1996 sai temast esimene liigas 100 väravat löönud mängija.

Viis väravat on suurim väravate arv, mida sama jalgpallur on liiga ühe mängu jooksul löönud. Seda on seni suutnud vaid viis mängijat: Andy Cole, Alan Shearer, Jermain Defoe, Dimităr Berbatov ja Sergio Agüero.

Manchester United oli esimene meeskond, kes jõudis liigas 1000. väravani. Klubi 1000. värav tuli hooajal 2005–2006 mängus Middlesbrough' klubiga. Manchester United kaotas mängu 1:4, värava lõi 90. minutil Cristiano Ronaldo. Hooaja 2018–19 seisuga oli vähemalt 1000 väravat liigas löönud kokku 10 klubi, lisaks Manchester Unitedile Arsenal, Liverpool, Chelsea, Tottenham, Manchester City, Everton, Newcastle United, Aston Villa ja West Ham United.

 Enim mänge Premier League'is 
Siin on loetletud mängijad, kes on Premier League'is käinud väljakul vähemalt 500 kohtumises.

Paksus kirjas on mänginud, kes mängivad jätkuvalt Premier League'is.
Kaldkirjas on väljaspool Premier League'i mängivad aktiivsed mängijad.
Seisuga 22. mai 2022.

KohtMängijaPremier League'i klubidMänge1. Aston Villa, Manchester City, Everton, West Bromwich Albion6532. Manchester United6323. West Ham United, Chelsea, Manchester City6094. Leeds United, Newcastle United, Aston Villa, Manchester City, Liverpool5885. Liverpool, Aston Villa, West Ham United, Manchester City, Portsmouth5726. Leeds United, Everton, Newcastle United, Bolton Wanderers5357. Leicester City, Liverpool, Birmingham City, Wigan Athletic, Aston Villa5168. Middlesbrough, Fulham, Chelsea, Leicester City5149. Liverpool50810.  Manchester United, Everton505

Sponsorid
 1993–2001 Carling (FA Carling Premiership)
 2001–2004 Barclaycard (Barclaycard Premiership)
 2004–2007 Barclays (Barclays Premiership)
 2007–2016 Barclays (Barclays Premier League)
 2016– sponsor puudub (Premier League)

 Raha 
pisi|Manchester Unitedi ja Tottenham Hotspuri vaheline mäng 2004. aastal
Premier League on maailma tulutoovaim jalgpalliliiga. 2004–05 hooajal oli kogu klubide tulu 1,3 miljardit Suurbritannia naelsterlingit, 40% rohkem kui selle lähimal konkurendil, Itaalia Serie A-l. Alates hooajast 2007–08 suurenesid tulud oluliselt, kuna jõustus uus meediaõiguste leping. 

Maailma kõikidest spordiliigadest on Premier League tulu poolest neljandal kohal, jäädes maha Põhja-Ameerika kolmest populaarseimast sarjast (NFL, MLB ja NBA), kuid on ees NHL-ist.

Televisiooniülekannete õigused
Premier League müüb oma televisiooniülekannete õigusi ühiselt (erinevalt La Ligast ja Serie A-st, kus iga klubi müüb neid eraldi). Teleülekannete õiguste müügist saadud raha jaotatakse kolmeks: pool sellest jagatakse klubide vahel võrdselt, veerand tulemuste põhjal (kusjuures esikohal olev klubi saab 20 korda rohkem kui viimane) ning viimane veerand teles näidatud mängude abivahendite tasuna. Välismaalt tulev raha jaotatakse võrdselt kõigi klubide vahel. 

Premier League on maailma vaadatuim spordiliiga. Seda jälgib enam kui miljard inimest üle maailma.

Liigas mänginud Eesti jalgpallurid
Ragnar Klavan – Liverpool – 2016–2018
Mart Poom – Derby County, Sunderland, Arsenal – 1996–2003, 2006–07

Vaata ka
Premier League'i väravarohkemate mängude loend

Viited

 Välislingid 
 Koduleht